ai4bharat/Pralekha huggingface dataset:
பிரதமர் அலுவலகம்
தங்கம் மற்றும் வெண்கலப் பதக்கங்களை வென்ற ஆசிய ஸ்குவாஷ் கலப்பு இரட்டையர் அணிக்கு பிரதமர் வாழ்த்து
ஆசிய ஸ்குவாஷ் கலப்பு இரட்டையர் பிரிவில் தங்கம் வென்ற தீபிகா பல்லிக்கல் & சந்து ஹரிந்தர், வெண்கலப் பதக்கம் வென்ற அனஹத் சிங் & அபய் சிங் ஆகியோருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் வெளியிட்டுள்ள ட்விட்டர் பதிவு :
“ஆசிய ஸ்குவாஷ் கலப்பு இரட்டையர் பிரிவில் தீபிகா பல்லிக்கல் & சந்து ஹரிந்தர் தங்கப் பதக்கத்தையும், அனாஹத் சிங் & அபய் சிங்குக்கு வெண்கலப் பதக்கத்தையும் பெற்றுக் கொடுத்ததில் இந்தியாவுக்கு பெருமையான தருணம். நமது வீரர்களின் சிறப்பான ஆட்டத்திற்கு வாழ்த்துக்கள்! அனைத்து எதிர்கால முயற்சிகளுக்கு நல்வாழ்த்துக்கள்."
சிறப்பு சேவைகள் மற்றும் கட்டுரைகள்
கே கே நகர் இஎஸ்ஐ மருத்துவக்கல்லூரி மருத்துவமனையின் புதிய டீன் பொறுப்பேற்பு
சென்னை கே கே நகர் இஎஸ்ஐசி மருத்துவக்கல்லூரி மருத்துவமனையின் புதிய டீனாக டாக்டர் காளிதாஸ் தத்தாத்ரேயா சவான் 27-ந் தேதி பொறுப்பேற்று கொண்டார். 53 வயதான அவர், மகாராஷ்டிரா மாநிலத்தைச் சேர்ந்தவர். மருத்துவமனை கல்வி மற்றும் பல்கலைக்கழக நிர்வாகத்தில் நீண்ட அனுபவம் கொண்ட அவர், தடய அறிவியலில் முதுநிலை மருத்துவப்பட்டம் பெற்றவர் ஆவார். நாசிக்கில் உள்ள மகாராஷ்டிரா சுகாதார அறிவியல் பல்கலைக்கழகத்தின் பதிவாளராகவும், தேர்வு கட்டுப்பாட்டாளராகவும் நிதி மற்றும் கணக்கு அதிகாரியாகவும் அவர் பணியாற்றியுள்ளார். மருத்துவர், நோயாளி உறவுக்கான மேலாண்மை படிப்பில் திலக் மகாராஷ்டிரா வித்யா பீடத்தின் பிஎச்டி பட்டத்தையும் அவர் பெற்றுள்ளார். ஐஐஎம் உட்பட பல்வேறு கல்வி நிறுவன படிப்புகளையும் நிறைவு செய்துள்ள அவர், மருந்துக்கு அப்பால் என்னும் நூலை எழுதியுள்ளார். மருத்துவ துறை மற்றும் சுகாதார அறிவியல் தொடர்பானவர்களுக்கு இந்த நூல் பெரிதும் பயன்படும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
முக அங்கீகார தொழில்நுட்பம் மூலம் டிஜிட்டல் ஆயுள் சான்றிதழ் தாக்கல் செய்வதை ஊக்குவிக்க ஓய்வூதியம் மற்றும் ஓய்வூதியதாரர்கள் நலத்துறை குழு மும்பைக்கு அருகிலுள்ள அம்பர்நாத்திற்கு பயணம்
மத்திய அரசு ஓய்வூதியதாரர்கள் மத்தியில் டிஜிட்டல் ஆயுள் சான்றிதழ்  சமர்ப்பிப்பதை ஊக்குவிக்கும் வகையில், தேசிய அளவிலான பிரச்சாரத்தை மத்திய அரசின் பணியாளர் நலன், மக்கள் குறைதீர்ப்பு மற்றும் ஓய்வூதிய அமைச்சகத்தின் ஓய்வூதியம் மற்றும் ஓய்வூதியதாரர்கள் நலத் துறை தொடங்கியுள்ளது. ஆண்ட்ராய்டு மொபைல் போன் வழியாக, ஆயுள் சான்றிதழை முக அங்கீகார தொழில்நுட்பம் மூலம் சமர்ப்பிக்கும் புதிய முயற்சியை கடந்த ஆண்டு நவம்பர் மாதம் மத்திய இணை அமைச்சர் டாக்டர் ஜிதேந்திர சிங் தொடங்கிவைத்தார். தற்போது டிஜிட்டல் முறையில் ஆயுள் சான்றிதழை சமர்ப்பிப்பதை ஊக்குவிக்கவும், முக அங்கீகார தொழில்நுட்பத்தை பிரபலப்படுத்தவும் தேசிய அளவிலான சிறப்பு பிரச்சாரத்தை ஓய்வூதியத் துறை தொடங்கியுள்ளது. ஓய்வூதியதாரர்கள் எளிதாக வாழ்வதற்காக சிறப்பு முகாம்களை நடத்தி டிஜிட்டல் ஆயுள் சான்றிதழ் அளிப்பது/ முக அங்கீகார தொழில்நுட்பத்தை ஊக்குவிப்பது ஆகிய பணிகளை மேற்கொள்ள பதிவுசெய்யப்பட்ட ஓய்வூதிய சங்கங்கள், ஓய்வூதியம் வழங்கும் வங்கிகள், இந்திய அரசின் அமைச்சகங்கள், மத்திய அரசு சுகாதார திட்டத்தின் நல மையங்களுக்கு அறிவுறுத்தப்பட்டுள்ளது.
இந்த வரிசையில், மத்திய ஓய்வூதியம் மற்றும் ஓய்வூதியதாரர்கள் நலத்துறையின் குழு வரும் 16ந்தேதி,மகாராஷ்டிராவில் உள்ள அம்பர்நாத்துக்குச் செல்கிறது, அங்கு மத்திய அரசு ஓய்வூதியம் பெறுபவர்களுக்காக இந்தப் பிரச்சாரத்துக்கு ஏற்பாடு செய்யப்படும். இதில் அனைத்து ஓய்வூதியதாரர்களும் தங்கள் வாழ்நாள் சான்றிதழ்களை டிஜிட்டல் முறையில் சமர்ப்பிக்கலாம்.
2022 அக்டோபர் 1வரை மொத்தம் 29 லட்சத்து 29,986 டிஜிட்டல் ஆயுள் சான்றிதழ்கள் வழங்கப்பட்டுள்ளன. இதில் மொத்தம் ஒரு லட்சத்து 52 ஆயிரத்து 172 ஓய்வூதியதாரர்கள் முக அங்கீகாரம் மூலம் டிஜிட்டல் ஆயுள் சான்றிதழைத் தேர்வு செய்துள்ளனர். மத்திய அரசு ஓய்வூதியதாரர்களில் டிஜிடல் ஆயுள் சான்றிதழ் முறையைத் தேர்வு செய்துள்ளவர்களின் எண்ணிக்கை 11 லட்சத்து 95 ஆயிரத்து 594. இதில், 96,099 மத்திய அரசு ஓய்வூதியதாரர்கள் முக அங்கீகாரம் மூலம் ஆயுள் சான்றிதழ் தாக்கல் செய்வதை தேர்வு செய்துள்ளனர்.
முன்பெல்லாம், ஆயுள் சான்றிதழ்களை சமர்ப்பிக்க வயதான ஓய்வூதியதாரர்கள் வங்கிகளுக்கு வெளியே மணிக்கணக்கில் வரிசையில் கால்கடுக்க நிற்க வேண்டியிருந்தது. இப்போது, வீட்டில் இருந்தபடியே ஒரு பட்டனைக் கிளிக் செய்வதன் மூலம் ஆயுள் சான்றிதழ்களைச் சமர்ப்பிக்க முடியும். கைபேசி வழியாக முக அங்கீகாரம் மூலம் ஆயுள் சான்றிதழைச் சமர்ப்பிக்கும் செயல்பாட்டில், ஆதார் எண், ஒருமுறை கடவுச்சொல்லுக்கான  கைபேசி எண், ௴ய்வூதியம் பெறுவதற்கு வழங்கப்பட்ட ஆர்டர் எண் மற்றும் வங்கி/அஞ்சலக கணக்கு எண் பற்றிய விவரங்கள் முதல் முறையாகத் தேவைப்படும். இந்த வசதி, மாநில ஊழியர்களுக்கும் கிடைக்கிறது.
எளிய மொழியில் ஆயுள் சான்றிதழை எவ்வாறு சமர்ப்பிப்பது என்பது குறித்த செயல்முறையை விளக்கும் இரண்டு வீடியோக்களும் பதிவேற்றப்பட்டுள்ளன. இதைனை காண ஓய்வூதியம் மற்றும் ஓய்வூதியதாரர்கள் நலத்துறையின் அதிகாரப்பூர்வ யுடியூப் சேனலைத் தொடர்பு கொள்ளுமாறு ஓய்வூதியதாரர்கள் கேட்டுக்கொள்ளப்பட்டுள்ளனர். அனைத்து ஓய்வூதியதாரர்களும் இதனைப் பயன்படுத்திக் கொள்ளுமாறு கேட்டுக்கொள்ளப்படுகின்றனர்.
நிலக்கரி அமைச்சகம்
2022-23-ம் ஆண்டின் முதல் காலாண்டில், கையகப்படுத்தப்பட்ட மற்றும் வணிகரீதியிலான நிலக்கரி சுரங்கங்களில் உற்பத்தி 79% அதிகரித்து 27.7 மில்லியன் டன்னாக உயர்ந்துள்ளது
2022-23--ம் நிதியாண்டின் முதல் காலாண்டில், நிலக்கரிச் சுரங்கங்களில் இருந்து உற்பத்தி செய்யப்பட்ட நிலக்கரி, நிலக்கரி அமைச்சகத்தின் கூடுதல் செயலர், பரிந்துரைக்கப்பட்ட ஆணையம் ஆகியவற்றால், திட்ட ஆதரவாளர்கள் முன்னிலையில் ஜூலை 06, 2022 அன்று ஆய்வு செய்யப்பட்டது. முதல் காலாண்டில் எட்டப்பட்ட உற்பத்தி, 27.7 மில்லியன் டன் ஆகும். இது 2021-22-ம் நிதியாண்டின் இதே காலாண்டில் உற்பத்தி செய்யப்பட்ட 15.5% அளவை விட 79% அதிகமாகும்.
நிலக்கரி சுரங்கங்களின் இத்தகைய உயர் வளர்ச்சிக்குப் பாராட்டு தெரிவித்த அமைச்சகம், 2022-23-ம் நிதியாண்டின் 2-வது காலாண்டில், நிலக்கரி சுரங்கங்களிலிருந்து 32 மில்லியன் டன் உற்பத்தி என்ற இலக்கை அடைய முடியும் என்று நம்பிக்கை தெரிவித்தது. வணிகஏல சீர்திருத்தங்களின் கீழ், 2021-ம் ஆண்டில் ஏலம் விடப்பட்ட இரண்டு சுரங்கங்கள், முதல் காலாண்டில் 1.57 மில்லியன் டன் நிலக்கரி உற்பத்தி செய்யப்பட்டுள்ளன என்பதும் பாராட்டுகளுடன் குறிப்பிடப்பட்டது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1839849
சுகாதாரம் மற்றும் குடும்ப நலத்துறை அமைச்சகம்
2025-க்குள் நாட்டில் காசநோய் ஒழிப்புக்கு உத்வேகம் அளிக்கும் வகையில் செப்டம்பர் 9 அன்று “பிரதமரின் காசநோய் இல்லாத இந்தியா திட்டத்தை” மாண்புமிகு குடியரசுத் தலைவர் தொடங்கிவைப்பார்
2025-க்குள் நாட்டில் காசநோய் ஒழிப்புக்கு உத்வேகம் அளிக்கும் வகையில் செப்டம்பர் 9 அன்று “பிரதமரின் காசநோய் இல்லாத இந்தியா திட்டத்தை” மாண்புமிகு குடியரசுத் தலைவர் திருமதி திரௌபதி முர்மு காணொலி காட்சி மூலம் தொடங்கிவைப்பார். மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா, இணையமைச்சர் டாக்டர் பாரதி பிரவீன் பவார், மத்திய அமைச்சர்கள், ஆளுநர்கள், துணைநிலை ஆளுநர்கள் மற்றும் பிரமுகர்கள் முன்னிலையில் இந்தத் திட்டம் தொடங்கிவைக்கப்படும். 2025-க்குள் காசநோயை ஒழிப்பதற்கான உறுதிப்பாட்டை வலியுறுத்தும் வகையில் இந்த காணொலி நிகழ்வில் மாநில மற்றும் மாவட்ட சுகாதார நிர்வாகம் பெருநிறுவனங்கள், தொழில் நிறுவனங்கள், சிவில் சமூகம், தொண்டு நிறுவனங்கள் ஆகியவற்றின் பிரதிநிதிகள் பங்கேற்பார்கள். 2018 மார்ச் மாதத்தில் தில்லியில் நடைபெற்ற காசநோய் ஒழிப்பு உச்சிமாநாட்டின் போது 2030-க்கான நீடிக்கவல்ல இலக்கிற்கு 5 ஆண்டுகளுக்கு முன்னதாகவே நாட்டில் காசநோயை ஒழிப்பதற்கு பிரதமர் திரு நரேந்திர மோடி அறைகூவல் விடுத்தார்.
2025-க்குள் நாட்டிலிருந்து காசநோயை முற்றிலுமாக ஒழிக்கும் இலக்கை எட்டுவதற்கு அனைத்து தரப்பினரையும் ஒருங்கிணைத்து மக்கள் இயக்கமாக மாற்றவேண்டிய அணுகுமுறையின் தேவையை எடுத்துரைப்பது இந்த தொடக்க நிகழ்வின் நோக்கமாக இருக்கும். பிரதமரின் காசநோய் இல்லாத இந்தியா திட்டம் என்பது நோயாளியை மையப்படுத்திய சுகாதார முறையை நோக்கிய முக்கியமான நடவடிக்கையாகும்.
விவசாயத்துறை அமைச்சகம்
டிஜிட்டல் விவசாயத்தை முன்னெடுத்து செல்வதற்காக தனியார் நிறுவனங்களுடன் ஐந்து புரிந்துணர்வு ஒப்பந்தங்களில் வேளாண் மற்றும் விவசாயிகள் நல அமைச்சகம் கையெழுத்திட்டது
விவசாயிகள் தங்களது வருவாயை அதிகரித்துக் கொள்ளும் வகையில் புதிய தொழில்நுட்பங்கள் புகுத்தப்பட்டு விவசாயத் துறையை நவீனப்படுத்துவதற்கான முயற்சிகள் தொடரும் என்று வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் கூறினார்.
கிருஷிபவனில் இன்று நடைபெற்ற தனியார் நிறுவனங்களுடன் புரிந்துணர்வு ஒப்பந்தங்களில் கையெழுத்திடும் நிகழ்ச்சியில் அவர் இவ்வாறு கூறினார். சிஸ்கோ நிஞ்சாகார்ட், ஜியோ பிளாட்பார்ம்ஸ் லிமிடெட், ஐடிசி லிமிடெட் மற்றும் என் சி டி இ எக்ஸ் இ-மார்க்கெட்ஸ் லிமிடெட் ஆகிய நிறுவனங்களுடன் மாதிரித் திட்டங்களுக்காக புரிந்துணர்வு ஒப்பந்தங்களில் கையெழுத்திடப்பட்டது.
இந்தத் திட்டங்களின் அடிப்படையில், எந்தப் பயிரை விளைவிக்கலாம், எந்த வகை விதையைப் பயன்படுத்தலாம், அதிக மகசூலைப் பெறுவதற்காக என்ன செயல் முறைகளைப் பின்பற்றலாம் உள்ளிட்டவை குறித்த விவரமான முடிவுகளை விவசாயிகள் எடுக்க இயலும். துல்லியமான மற்றும் சரியான நேரத்தில் பெறப்படும் தகவல்கள் மூலமாக கொள்முதல் மற்றும் சரக்குப் போக்குவரத்தை வேளாண் விநியோகச் சங்கிலியில் உள்ளவர்கள் திட்டமிடமுடியும். தங்களது விளைபொருள்களை விற்கலாமா அல்லது சேமித்து வைக்கலாமா? எங்கு, என்ன விலைக்கு விற்பது? குறித்த முடிவுகளையும் விவசாயிகள் எடுக்க இயலும்.
செயற்கை நுண்ணறிவு, பிளாக்செயின், தொலையுணர்வுத் தொழில்நுட்பம், புவிசார் தொழில்நுட்பம், ஆளில்லாத குட்டி விமானங்கள் மற்றும் ரோபோக்களைப் பயன்படுத்துதல் சார்ந்த புதிய தொழில்நுட்பங்கள் சார்ந்த திட்டங்களை உருவாக்குவதற்காக 2021 முதல் 2025 வரை டிஜிட்டல் வேளாண்மை இயக்கத்தை அரசு தொடங்கியுள்ளது.
டிஜிட்டல் விவசாயத்தை முன்னெடுத்துச் செல்வதற்காக தனியார் நிறுவனங்களுடன் ஐந்து புரிந்துணர்வு ஒப்பந்தங்களில் வேளாண் மற்றும் விவசாயிகள் நல அமைச்சகம் கையெழுத்திட்டுள்ளது. இந்த நிகழ்ச்சியில் வேளாண் இணை அமைச்சர்கள் திரு. கைலாஷ் சவுத்ரி மற்றும் திருமிகு ஷோபா கரன்ட்லாஜே, அரசு உயர் அதிகாரிகள் மற்றும் தனியார் நிறுவனங்களின் மூத்த அலுவலர்கள் உள்ளிட்டோர் கலந்து கொண்டனர்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1754848
(Visitor Counter : 399
தகவல் மற்றும் ஒலிபரப்பு அமைச்சகம்
அரசியலமைப்பின் அடிப்படை உரிமைகள், கடமைகள் குறித்த மின் கையேட்டை வெளியிட்டார் மத்திய அமைச்சர் திரு பிரகாஷ் ஜவடேகர்
மத்திய தகவல் மற்றும் ஒலிபரப்பு அமைச்சர் திரு பிரகாஷ் ஜவடேகர், அரசியலமைப்பின் அடிப்படை உரிமைகள் மற்றும் அடிப்படை கடமைகள் குறித்த மின் கையேட்டை இன்று வெளியிட்டார்.
நிகழ்ச்சியில் பேசிய அவர், “இன்று வெளியிடப்பட்டுள்ள கையேடு ஓர் முக்கிய ஆவணம். இந்த முயற்சியில் ஈடுபட்ட பத்திரிகை தகவல் அலுவலகம் மற்றும் தகவல் மற்றும் ஒலிபரப்பு அமைச்சகத்திற்கு எனது பாராட்டுக்கள்”, என்று தெரிவித்தார். பத்திரிகை தகவல் அலுவலகம் தொகுத்துள்ள பல்வேறு பிரபல மனிதர்களின் படைப்புகள் அடங்கிய இந்த கையேடு, அனைத்து தகவல்களையும் உள்ளடக்கிய ஓர் குறிப்பேடாக விளங்கும் என்று அவர் கூறினார்.
அரசியலமைப்பு, மிகுந்த ஈடுபாட்டுடன் ஒழுங்குமுறையுடன் பின்பற்றப்பட வேண்டிய ஆவணம் என்று பிரதமர் திரு நரேந்திர மோடி குறிப்பிட்டதை அமைச்சர் நினைவுகூர்ந்தார்.
அரசியலமைப்பின் முக்கியத்துவத்தை கோடிட்டுக் காட்டிய திரு ஜவடேகர், இந்த ஈடு இணையற்ற ஆவணத்தின் வாயிலாக ஏராளமான மக்களின் உரிமைகள் மீட்டுத்தரப்பட்டுள்ளதோடு, அனைத்து தரப்பினருக்கும் சமமான நீதி கிடைப்பதையும் இது உறுதி செய்துள்ளதாகத் தெரிவித்தார்.
இந்த மின் கையேட்டை இங்கே காணலாம்:
https://static.pib.gov.in/WriteReadData/ebooklat/Flip-Book/constfiles/ index.html
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1676122
-----
(Visitor Counter : 125
சுகாதாரம் மற்றும் குடும்ப நலத்துறை அமைச்சகம்
கொரோனா தொற்றின் வகையான பி.1.617 என்பதுடன் “இந்திய வகை” என்ற சொல்லை உலக சுகாதார அமைப்பு பயன்படுத்தவில்லை
புதிய வகை உருமாறிய கொரோனா தொற்றான பி.1.617, சர்வதேச அளவில் கவலை அளிப்பதாக உலக சுகாதார அமைப்பு தெரிவித்திருந்ததை ஏராளமான ஊடகங்கள் செய்தி அறிக்கையாக வெளியிட்டிருந்தன. ஒரு சில கட்டுரைகள், பி.1.617 என்ற கொரோனா தொற்று வகையை, “இந்திய வகை” என்று குறிப்பிட்டிருந்தன.
இது போன்ற செய்தி அறிக்கைகள், எந்த ஆதாரமும் இல்லாதவை.
தனது 32 பக்க ஆவணத்தில் உலக சுகாதார அமைப்பு, கொரோனா தொற்றின் ஒருவகையான பி.1.617 என்பதுடன் “இந்திய வகை” என்ற சொற்களை எங்கும் பயன்படுத்தவில்லை என்பது தெளிவுபடுத்தப்படுகிறது.
இது தொடர்பான அறிக்கையின் எந்த ஒரு இடத்திலும் “இந்திய” என்ற சொல் குறிப்பிடப்படவில்லை.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1717876
-----
(Visitor Counter : 260
கலாசாரத்துறை அமைச்சகம்
புதுதில்லியில் சாகித்ய அகாடமியின் இலக்கிய திருவிழாவை கலாச்சாரத் துறை இணையமைச்சர் திரு அர்ஜூன் ராம் மெக்வால் இன்று தொடங்கிவைத்தார்
இந்தியாவின் பெரும்பாலானவர்களை உள்ளடக்கிய இலக்கிய திருவிழா புதுதில்லியில் இன்று தொடங்கியது. இந்திய சுதந்திரத்தின் 75 ஆண்டுகளை நினைவுகூரும் வகையில், இலக்கியத் திருவிழா 2022 கொண்டாடப்படுகிறது. இந்த விழாவையும், சாகித்ய அகாடமியின் கண்காட்சியையும் கலாச்சாரத் துறை இணையமைச்சர் திரு அர்ஜூன் ராம் மெக்வால் தொடங்கிவைத்தார். கடந்த ஆண்டுகளில் அகாடமியின் சாதனைகளையும், வளர்ச்சிக்கான வாய்ப்புகளையும் வெளிப்படுத்துவதாக இந்த கண்காட்சி அமைக்கப்பட்டுள்ளது.
இந்த நிகழ்ச்சியில் பேசிய திரு அர்ஜூன் ராம் மெக்வால், கால மாற்றத்தில் புதிய தொழில் நுட்பங்கள் நமது கையில் இருக்கும் நிலையில், சாகித்ய அகாடமியின் காலத்தின் தேவைக்கேற்ப மாற வேண்டும் என்று கேட்டுக் கொண்டார். நமது இலக்கியத்தில் ஏற்படும் மாற்றத்தை நாம் ஏற்க வேண்டும் என்றும் அவர் கூறினார்.
அகாடமியால் அங்கீகரிக்கப்பட்டுள்ள 24 இந்திய மொழிகளைச் சேர்ந்த 26 இளம் எழுத்தாளர்கள், “இளைய இந்தியாவின் எழுச்சி” என்ற நிகழ்வில் பங்கேற்றனர். ரவீந்திரபவன் புல்வெளியில் நடைபெற்ற நிகழ்ச்சியை பிரபல அசாம் எழுத்தாளர் யெஷே டோர்ஜி தோங்சி தொடங்கி வைத்தார். இதைத் தொடர்ந்து நடைபெற்ற இந்திய மொழிகளில் வெளியீடுகள் குறித்த குழு விவாதத்தில் பிரபல பதிப்பாளர்களும், எழுத்தாளர்களும் பங்கேற்றனர்.
புதுதில்லி காப்பர்மிகஸ் மார்கில் உள்ள கமானி அரங்கில் 2022 மார்ச் 11 அன்று பிற்பகல் 5 மணிக்கு கவுரவமிக்க சாகித்ய அகாடமி விருது பெற்ற 24 விருதாளர்களுக்கு விருது வழங்கும் விழா நடைபெறும். சாகித்ய அகாடமியின் தலைவர் டாக்டர் சந்திரசேகர் கம்பர் விருதுகளை வழங்குவார். நிகழ்ச்சியில் பிரபல மராத்தி கவிஞரும் விமர்சகருமான டாக்டர் பாலசந்திர நெமாடே தலைமை விருந்தினராக பங்கேற்பார்.
இந்திய சுதந்திர இயக்கத்தில் இலக்கியத்தின் தாக்கம் குறித்த 3 நாள் தேசிய கருத்தரங்கு சாகித்ய அகாடமி அரங்கில் 2022 மார்ச் 13 அன்று தொடங்கும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1804741
பாதுகாப்பு அமைச்சகம்
ஐஎன்எஸ் சயாத்ரி மற்றும் ஐஎன்எஸ் கொல்கத்தா, இந்தோனேஷியா தலைநகர் ஜகர்த்தா சென்றது
இந்தியாவின் முன்னணி கப்பற்படை கப்பல்களான ஐஎன்எஸ் சயாத்ரி மற்றும் ஐஎன்எஸ் கொல்கத்தா இந்தோனேஷியாவின் தலைநகர் ஜகார்த்தாவுக்கு 17 ஜூலை 2023 அன்று சென்றடைந்தது. இந்த கப்பல்களுக்கு இந்தோனேஷிய கப்பல்படை சிறப்பான வரவேற்பு அளித்தது.
பின்னர் இருநாட்டு கப்பற்படை வீரர்களும் தங்கள் தொழில் ரீதியான உரையாடல்களை மேற்கொண்டனர். மேலும் இருநாட்டு வீரர்களுக்கு இடையே ஒத்துழைப்பு மற்றும் புரிதலை வலுப்படுத்த ஏதுவாக யோகா பயிற்சி, விளையாட்டுப் போட்டிகள், இருநாட்டு கப்பல்களிடையே பொருட்கள் பரிமாற்றம் போன்றவற்றை மேற்கொண்டனர்.
மேலும் இந்த இருநாட்டு கப்பற்படை கப்பல்களும் நடுக்கடலில் கூட்டு கடல்சார் ஒத்துழைப்பு பயிற்சி மற்றும் தொழில்நுட்ப சேவைகள் பரிமாற்றம் போன்றவற்றை மேற்கொள்ளும்.
பாதுகாப்பு அமைச்சகம்
ஆபரேசன் சமுத்திர சேது- ஐஎன்எஸ் ஜலஸ்வா கப்பல் 700 இந்தியர்களுடன் மாலேயில் இருந்து தூத்துக்குடிக்கு புறப்பட்டது.
வெளிநாடுகளில் இருக்கும் இந்தியர்களை கடல் வழியாக இந்தியாவுக்குக் கொண்டு வரும் தேசிய முயற்சிக்கு இந்தியக் கடற்படை உறுதுணையாக மேற்கொண்டு வரும் ஆபரேசன் சேதுவின் மூன்றாவது பயணமாக, இந்தியக் கடற்படை கப்பல் ஐஎன்எஸ் ஜலஸ்வா, ஜூன் 4-ஆம் தேதி மாலத்தீவுகளின் மாலேவுக்கு சென்றடைந்தது. அங்கு 700 இந்தியர்களை ஜூன் 5-ஆம் தேதி ஏற்றிக்கொண்டு மாலையில் அங்கிருந்து புறப்பட்டது. பயணிகளை ஏற்றும் போது, மாலத்தீவுகளின் கடலோரக் காவல் படையின் கமாண்டண்ட் கர்னல் முகமது சலீம் கப்பலுக்கு வருகை புரிந்தார்.
இந்திய அரசின் வந்தே பாரத் இயக்கத்தின் விரிவான குடையின் கீழ், ஜலஸ்வா கப்பல் இந்தியர்களை நாட்டுக்குக் கொண்டு வருகிறது. இந்தப் பயணத்துடன், அந்தக் கப்பல், மாலத்தீவுகள், இலங்கையிலிருந்து சுமார் 2700 இந்தியர்களை நாட்டுக்கு வெற்றிகரமாக அழைத்து வந்து சாதனை படைக்கும்.
இந்தக் கப்பலில் கொவிட்-19 விதிமுறைகள் மிகக் கடுமையாகப் பின்பற்றப்படுகிறது. இக்கப்பல் ஜூன் 7-ஆம் தேதி , தூத்துக்குடி வந்து சேரும் என எதிர்பார்க்கப்படுகிறது.
தமிழகத்தின் தூத்துக்குடியில் கப்பலில் இருந்து இறக்கப்படும் இந்தியர்கள் மாநில அரசு அதிகாரிகளிடம் ஒப்படைக்கப்படுவார்கள்.
பாதுகாப்பு அமைச்சகம்
கடற்படைத் தளபதி ஆர் ஹரிகுமார் ஜப்பான் பயணம்
கடற்படைத் தளபதி திரு ஆர் ஹரி குமார் 05 முதல் 09 நவம்பர் 2022 வரை ஜப்பானுக்கு அரசுமுறைப் பயணம் மேற்கொண்டுள்ளார். அவர் அங்குள்ள யோகோசுகாவில் 06 நவம்பர் 2022 அன்று நடைபெறும் ஜப்பான் கடல்சார் தற்காப்புப் படையின் 70 வது ஆண்டு விழா கொண்டாட்டத்தின் ஒரு பகுதியாக சர்வதேச கடற்படை மதிப்பாய்வு நிகழ்வைக் காணவுள்ளார்.
இந்தப்பயணத்தின் போது, மேற்கு பசிபிக் கடற்படை கருத்தரங்கத்தின் தற்போதைய தலைவராக இருக்கும் ஜப்பானால் அங்குள்ள யோகோகமாவில் 07-08 நவம்பர் 2022 நடத்தப்படும் 18வது கருத்தரங்கில் அவர் கலந்துகொள்கிறார். அந்த கருத்தரங்கத்தின் கடற்படை கண்காணிப்பாளர்களில் ஒருவர் என்ற அடிப்படையில் கடற்படைத் தளபதி திரு ஆர் ஹரி குமார் கலந்துகொள்வது குறிப்பிடத்தக்கது.
இந்த முக்கிய நிகழ்வுகளில் இந்தியா மற்றும் இந்திய கடற்படையை அவர் பிரதிநிதித்துவப்படுத்தி சிறப்பிக்கிறார். மேலும் ஆஸ்திரேலியா, ஜப்பான் மற்றும் அமெரிக்கா ஆகியவற்றின் பங்கேற்புடன் யோகோசுகாவில் நடைபெறும் 30 வது ஆண்டு மலபார் நடவடிக்கை நிகழ்வின் தொடக்க விழாவிலும் அவர் கலந்து கொள்கிறார். மலபார் நடவடிக்கை 1992-ஆம் ஆண்டு தொடங்கப்பட்டது. இந்த நிகழ்வுகளில் சுமார் 30 நாடுகளைச் சேர்ந்த கடற்படை அதிகாரிகள் மற்றும் பிற பிரதிநிதிகளுடன் கடற்படைத் தளபதி திரு ஆர் ஹரி குமார் கலந்துரையாடுகிறார்.
மலபார் நடவடிக்கை நிகழ்வில் கலந்து கொள்வதற்காக இந்திய கடற்படைக் கப்பல்களான ஷிவாலிக் மற்றும் கவரட்டியும் 02 நவம்பர் 2022 அன்று ஜப்பானின் யோகோசுகாவுக்கு வந்தடைந்தது. இந்த பன்னாட்டு நிகழ்வுகளில் இந்தியக் கடற்படையின் உள்நாட்டிலேயே உருவாக்கப்பட்ட கப்பல்கள் கலந்து கொள்வது, சர்வதேச அரங்கில் இந்திய கப்பல் கட்டும் தளங்களின் கப்பல் கட்டும் திறன் வெளிப்படும்.
கடற்படைத் தளபதி திரு ஆர் ஹரி குமாரின் இந்த ஜப்பான் பயணம் முக்கியத்துவம் வாய்ந்தது. ஏனெனில்
ஜப்பான் உடனான உயர்மட்ட இருதரப்பு பாதுகாப்பு நடவடிக்கை தொடர்பான செயல்பாடுகள் மற்றும் பாதுகாப்பு தொடர்பான பலதரப்பட்ட நடவடிக்கைகளுக்கு இந்தியாவின் ஆதரவை வெளிப்படுத்தும் விதமாக அமையும்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
இந்தியாவின் மீன் உற்பத்தி 2021-22ம் நிதியாண்டில் 162.48 லட்சம் டன்னை எட்டி சாதனை படைத்துள்ளது: திரு பர்ஷோத்தம் ரூபாலா
இந்தியாவின் மீன் உற்பத்தி 2021-22ம் நிதியாண்டில் 162.48 லட்சம் டன்னை எட்டி சாதனை படைத்திருப்பதாக, மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா தெரிவித்துள்ளார். சாகர் பரிக்கிராமா திட்டத்தின் 5-வது கட்ட யாத்திரை கடந்த 17ம் தேதி மும்பையில் தொடங்கி இன்று  கோவாவில் முடிவடைந்தது.
இதில் கலந்து கொண்டு பேசிய அமைச்சர் திரு ரூபாலா, பல்வேறு விதமான மீன் வகைகளை உற்பத்தி செய்யும் தொன்மை வாய்ந்த இயற்கை வளங்கள், இந்தியாவில் உள்ளன என்றார். உணவு, ஊட்டச்சத்து, வேலைவாய்ப்பு, வருமானம் என பல வகைகளில் நமக்கு உறுதுணையாக இருக்கும் மீனில், உடல் ஆரோக்கியத்திற்கும், ஊட்டச்சத்துக் குறைபாட்டைப் போக்குவதற்கும் துணைபுரியும் ஒமேகா -3 ஃபேட்டி அமிலம் அதிகளவில் இருப்பதாகவும் குறிப்பிட்டார். இந்த மீன்வளத்துறை 2.8 கோடி பேருக்கு வாழ்வாதாரம், வேலைவாய்ப்பு ஆகியவற்றை வழங்கியிருப்பதுடன், பலரை தொழில்முனைவோராகவும் மாற்றியிருக்கிறது என்றும் அமைச்சர் கூறினார்.
கடந்த 75 ஆண்டுகளில் மீன்வளத்துறை, 22 மடங்கு மீன் உற்பத்தியை அதிகரித்து வர்த்தகம் குவிக்கும் துறையாக மாறியிருப்பதாகவும் தெரிவித்தார்.
கடந்த 1950-51ம் நிதியாண்டில் 7.5 லட்சம் டன்னாக இருந்த மீன் உற்பத்தி, கடந்த 2021-22ம் நிதியாண்டில் 162.48 லட்சம் டன்னாக அதிகரித்து சாதனை படைத்து இருப்பதாகவும், இது கடந்த 2020-21ம் ஆண்டுடன் ஒப்பிடும் போது, 10.34 சதவீதம் வளர்ச்சி கண்டிருப்பதாகவும் குறிப்பிட்டார். உலக நாடுகளில் மீன் உற்பத்தியில் 8 சதவீதத்தை பூர்த்தி செய்து இந்திய மிகப்பெரிய மூன்றாவது மீன் உற்பத்தி நாடாக உருவெடுத்துள்ளதாகக் கூறிய திரு ரூபாலா, மீன்வளர்ப்பில் உலகின் இரண்டாவது முன்னணி நாடாகத் திகழ்வதாகவும் கூறினார்.
மீனவர்கள் நலன் சார்ந்த திட்டங்கள், சலுகைகள், மீன் இனப்பெருக்க தொழில்நுட்பம் உள்ளிட்ட மத்திய அரசு மேற்கொண்ட பல்வேறு நடவடிக்கைகளால் கடந்த 2014ம் ஆண்டு முதல் தற்போது வரை, உள்நாட்டு மீன் உற்பத்தி மற்றும் மீன் வளர்ப்பு இரண்டு மடங்கு அதிகரித்திருப்பதாகவும் மத்திய அமைச்சர் திரு பர்ஷோத்தம் ரூபாலா தெரிவித்துள்ளார்.
அறிவியல் மற்றும் தொழில்நுட்பத்துறை
ஸ்டார்ட்-அப்களின் அறிவுசார் சொத்துரிமைகள் பாதுகாப்பு என்பது தொழில்முனைவோரை மேம்படுத்துவதை நோக்கமாகக் கொண்டுள்ளதாக மத்திய அறிவியல் மற்றும் தொழில்நுட்பத்துறை இணையமைச்சர் டாக்டர் ஜிதேந்திர சிங் கூறியுள்ளார்
மத்திய அறிவியல் மற்றும் தொழில்நுட்பத்துறை இணையமைச்சர் டாக்டர் ஜிதேந்திர சிங், "ஸ்டார்ட்-அப் அறிவுசார் சொத்துரிமைப் பாதுகாப்பு" புதுமையான கண்டுபிடிப்புகளையும், தொழில்முனைவோரையும் ஊக்குவிப்பதை நோக்கமாகக் கொண்டுள்ளதெனக் கூறினார்.
புதுதில்லியில் உள்ள தேசிய இயற்பியல் ஆய்வகத்தில் சிஎஸ்ஐஆர் ஏற்பாடு செய்த தேசிய அறிவுசார் சொத்துரிமை விழாவில் தொடக்க உரை ஆற்றிய அவர், ஸ்டார்ட்அப்களின் காப்புரிமைகள் மற்றும் அறிவுசார் சொத்துரிமைகளை பதிவு செய்வதை தொழில்துறையுடன் இணைப்பது நாட்டில் புதுமைகளையும், தொழில்முனைவோரையும் ஊக்குவிப்பதாக அமைந்துள்ளது எனக் குறிப்பிட்டார். ஸ்டார்ட்அப் சூழலை வலுப்படுத்தவும், அவற்றின் திறனை மேம்படுத்தவும் பிரதமர் திரு.நரேந்திர மோடி பல திட்டங்களைத் தொடங்கியுள்ளதாகவும் அவர் குறிப்பிட்டார். எடுத்துக்காட்டாக முத்ரா திட்டம் மூலம் ரூ.10 லட்சம் முதல் ரூ.20 லட்சம் வரை பிணையில்லாமல் கடன் வழங்கப்படுவதாகவும் அவர் கூறினார்.
புதுமையான கண்டுபிடிப்புகள் மற்றும் தொழில்முனைவோர் என்ற அடிப்படையில் ஸ்டார்ட்-அப்களுக்கு மிகப்பெரிய அளவில் ஊக்கமளிக்கப்படுவதாக அமைச்சர் ஜிதேந்திர சிங் கூறினார். “கடந்த ஒன்பது ஆண்டுகளில், பிரதமர் மோடி அறிவியல் மற்றும் விஞ்ஞானிகளுக்கு மதிப்பளித்துள்ளார். அவரது சமீபத்திய அமெரிக்கப் பயணத்தின் போது கூட, அறிவியல் தொடர்பான பிரச்சனைகளே முக்கியப் பொருளாக விவாதிக்கப்பட்டது” என்றார்.
பிரதமர் மோடி தலைமையிலான ஒன்பது ஆண்டுகால ஆட்சியில், பிரதமரின் தொலைநோக்குப் பார்வையால் இன்று நாம் வளர்ந்த நாடுகளுக்கு சமமாக உள்ளதாகவும் அவர் கூறினார். “இன்று, தொழில்நுட்பப் பயன்பாட்டில் மற்ற நாடுகளுக்கு சமமாக இருக்கிறோம். எடுத்துக்காட்டாக, குவாண்டம் கம்ப்யூட்டிங்கில், வளர்ந்த நாடுகளுக்கு இணையாக நாம் உள்ளோம் என்றும் மத்திய இணையமைச்சர் ஜிதேந்திர சிங் கூறினார்.
சிறப்பு சேவைகள் மற்றும் கட்டுரைகள்
7.6239 மிமீ திருச்சி அசால்ட் ரைபிள்  – கீழ் மடிப்பு பட் வெர்ஷன்
75 வது சுதந்திர தின நினைவாக, படைக்கல தொழிற்சாலை திருச்சிராப்பள்ளி, 25 ஆகஸ்ட் 2021 அன்று 7.6239 மிமீ திருச்சி அசால்ட் ரைபிள்-ன் கீழ் மடிப்பு பட்  பதிப்பை அறிமுகப்படுத்தியது. தற்போது, திருச்சிராப்பள்ளியில் உள்ள படைக்கல தொழிற்சாலை நிலையான பட்  மற்றும் பக்க மடிப்பு பட்  ஆகிய இரண்டு வகைகளில் திருச்சி அசால்ட் ரைபிள்  தயாரித்து வருகிறது.
7.6239 மிமீ திருச்சி அசால்ட் ரைபிள்  ஒரு சக்திவாய்ந்த தனிப்பட்ட தானியங்கி ஆயுதம் ஆகும், அது ஒற்றை மற்றும் தானியங்கி துப்பாக்கி சூடு முறையில் எதிரிகளை அழிக்க வடிவமைக்கப்பட்டுள்ளது. இது சாதாரண முறையில் ஒற்றை ஷாட் ரைபிள் ஆகும், மேலும் இதனை பர்ஸ்ட் மோடிலும் பயன்படுத்தப்படலாம். குறுகிய தொடர் முறையில் பயன்படுத்துவதன் மூலம் 500 மீ வரையில் உள்ள குழு அல்லது ஒற்றை இலக்குகளை அழிக்க முடியும். இருப்பினும். TAR இன் அழிவு விளைவு 1350 மீ வரம்பில் உள்ளது.
சில சிஏபிஎஃப் பிரிவுகள், மாநில காவல்துறை மற்றும் ஆர்பிஎஃப் காவலர் மற்றும் ரோந்து பணியில் உள்ள வீரர்களின் விரைவான மற்றும் எளிமையான இயக்கத்திற்கு டவுன் மடிப்பு பதிப்பு  தேவைப்படுவதால் படைக்கல தொழிற்சலை திருச்சிராப்பள்ளி TAR கீழ் மடிப்பு பட்  பதிப்பை தயாரித்துள்ளது.
TAR – கீழ் மடிப்பு பட்டின்  ஒட்டுமொத்த நீளம் திறந்த  நிலையில் 900மிமீ மற்றும் பட் மடிப்பு  நிலையில் 650 மிமீ ஆகும்.
7.6239 மிமீ திருச்சி அசால்ட் ரைபிள்-ன் கீழ் மடிப்பு பட் பதிப்பு, படைக்கல தொழிற்சாலை திருச்சிராப்பள்ளியின் பொது மேலாளர், திரு சஞ்சய் திவேதி IOFS அவர்களால் அறிமுகப்படுத்தப்பட்டது. திரு ராஜிவ் ஜெயின், IOFS, கூடுதல் பொது மேலாளர், திரு ஏ.கே.சிங், IOFS, கூடுதல் பொது மேலாளர் திரு வி. குணசேகரன், IOFS, இணை பொது மேலாளர், திரு S. கிருஷ்ணசாமி, IOFS, இணை பொது மேலாளர் மற்றும் OFT இன் பிற அதிகாரிகள் விழாவில் கலந்து கொண்டனர்.
(Visitor Counter : 170
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 148-வது நாள்: 25 கோடிக்கும் அதிகமான தடுப்பூசிகளை இது வரை செலுத்தி முக்கிய மைல்கல்லை இந்தியா கடந்துள்ளது
கொவிட்-19 பெருந்தொற்றுக்கு எதிரான தனது போரில் முக்கிய மைல்கல்லை இந்தியா இன்று கடந்துள்ளது. இன்றிரவு 7 மணி அளவில் வெளியான தற்காலிக அறிக்கையின் படி, 25 கோடிக்கும்  அதிகமான தடுப்பூசிகளை நாடு இது வரை செலுத்தி உள்ளது.
மேலும், முதல் டோசை பொருத்தவரை, 20 கோடி  என்னும் வரலாற்று சிறப்புமிக்க மைல்கல்லை இந்தியா கடந்துள்ளது.
18-44 வயது பிரிவில் 18,45,201 பயனாளிகள் தங்களது முதல் டோஸ் தடுப்பூசியையும், 1,12,633 பயனாளிகள் தங்களது இரண்டாவது டோசையும் இன்று பெற்றனர். 37 மாநிலங்கள்/யூனியன் பிரதேசங்களில் இருக்கும் 4,00,31,646 பேர் முதல் டோசையும், 6,74,499 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இது வரை பெற்றுள்ளனர்.
பிகார், தில்லி, குஜராத், ஹரியானா, கர்நாடகா, மத்தியப் பிரதேசம், மகாராஷ்டிரா, ராஜஸ்தான், தமிழ்நாடு, தெலங்கானா, உத்தரப் பிரதேசம், ஒடிசா மற்றும் மேற்கு வங்கம் ஆகிய மாநிலங்கள் 18-44 வயது பிரிவில் உள்ள 10 லட்சத்திற்கும் அதிகமானோருக்கு முதல் டோஸ் கொவிட் தடுப்பு மருந்தை இது வரை வழங்கியுள்ளன.
தமிழ்நாட்டில் மட்டும் 2209641 பேர் முதல் டோஸ் தடுப்பூசியையும், 7950 நபர்கள் இரண்டாம் டோசையும் இது வரை செலுத்திக் கொண்டுள்ளனர். புதுச்சேரியில் 59984 பேர் முதல் டோஸ் தடுப்பூசியை இது வரை செலுத்திக் கொண்டுள்ளனர்.
தடுப்பு மருந்து வழங்கல் நடவடிக்கையின் 148-வது நாளில் , 31,67,961 டோஸ்கள் வழங்கப்பட்டன. இன்றிரவு 7 மணி அளவில் வெளியான தற்காலிக அறிக்கையின் படி, 28,11,307 பேருக்கு முதல் டோசும், 3,56,654 நபர்களுக்கு இரண்டாவது டோசும் வழங்கப்பட்டன. இறுதி அறிக்கைகள் இன்றிரவு நிறைவு செய்யப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726653
-----
(Visitor Counter : 167